கேள்வி: தாமரைகுளம் பதி - நிர்வாகம் பற்றி தகவல் சொல்.
பதில்: தமிழக அரசின் இந்துசமய அறநிலையத் துறையின் கட்டுப்பாட்டில் நிர்வகிக்கப்பட்டு வருகிறது. அய்யாவழி மக்களுக்கும், பக்தர்களுக்கும் புனித தலமாக தாமரைகுளம்பதி உள்ளது. பக்தர்களுக்கு வழங்கப்படும் நாமம் மற்றும் பதியில் உள்ள முத்திரி கிணற்றின் பதம் ஆகியவை நோய் தீர்க்கும் மருந்தாக உள்ளது. தக்காரின் நேரடி நிர்வாகத்தில் பரம்பரைகுரு.சௌ.இராஜசேகரன், குரு.சௌ.பிரபாகரன், குரு.இரா.சௌந்தரராஜபாண்டியன், குரு.ஸ்ரீ.ஜெகன் ஆகியோர் குருத்துவப்பணிகள் மேற்கொண்டு வருகின்றனர். ''திருவிழாக்கள்'' 1. சித்திரைத் திருவிழா சித்திரை மாதம் முதல் வெள்ளிக்கிழமை கொடியேற்றத்துடன் திருவிழா துவங்கும். பதினொரு நாட்கள் சித்திரை திருவிழா நடைபெறும். சித்திரை திருவிழா சித்திரை முதல் நாள் திருவிழா கொடியேற்றம் வெள்ளிக்கிழமை அய்யா சிம்மாசன வாகனத்தில் பவனியும், சித்திரை இரண்டாம் நாள் அய்யா தாமரைப்பூ வாகனத்தில் பவனியும், சித்திரை மூன்றாவது நாள் ஆஞ்சநேயர் வாகனத்தில் பவனியும், சித்திரை நான்காவது நாள் திருவிழாவில் அய்யா ஆதிசேஷன் வாகனத்தில் பவனி வந்து திருக்காட்சியும், சித்திரை ஐந்தாவது நாள் திருவிழாவில் அய்யா கருட வாகனத்தில் எழுந்தருளி திருக்காட்சியும், சித்திரை ஆறாவது நாள் திருவிழாவில் அய்யா மயில் வாகனத்தில் எழுந்தருளி அருட்காட்சியும், சித்திரை ஏழாவது நாள் திருவிழாவில் அய்யா தொட்டில் வாகனத்தில் எழுந்தருளி திருக்காட்சியும், சித்திரை எட்டாவது நாள் திருவிழாவில் அய்யா வெள்ளை குதிரை வாகனத்தில் தாமரைகுளம் ஊரில் வீதியுலா வலம்வந்து கலிவேட்டை நடைபெறுகிறது. சித்திரை ஒன்பதாவது நாள் திருவிழாவில் அய்யா அன்ன வாகனத்தில் எழுந்தருளி திருக்காட்சியும், சித்திரை பத்தாவது நாள் திருவிழாவில் அய்யா இந்திர வாகனத்தில் பவனியும், சித்திரை பதினொன்றாம் நாள் திருவிழாவில் திருத்தேரோட்டம் நடைபெறுகிறது. அய்யா தாமரைகுளம் வீதிகளில் திருத்தேரில் பவனி வந்து அருள்புரிகின்றார் மற்றும் அய்யா ரிஷப வாகனத்தில் பவனி வந்து திருக்காட்சியும் நடைபெற்றுவருகிறது. திருவிழா நாட்களில் தினமும் அன்னதர்மமும், சிறப்பு பணிவிடைகள், இனிமம் வழங்குதல் தொடர்ச்சியாக நடைபெறுகிறது 2. கார்த்திகைத் திருஏடுவாசிப்பு விழா அய்யா வைகுண்டசுவாமியின் திருவருளால் சகாதேவன் சீடரான அரிகோபாலன் சீடர் இயற்றிய அகிலத்திரட்டு அம்மானையை திரு ஏடு வாசிப்பது வரும், பாராயணம் (விளக்கம்) சொல்வதும், மக்களிடம் கொண்டு சேர்க்கும் முக்கிய நிகழ்வாக திருஏடுவாசிப்பு திருவிழாவாக நடைபெறும். இத்திருவிழா கார்த்திகை அய்யா மாதம் இரண்டாம் வெள்ளிக்கிழமை துவங்கி ஏழுநாட்கள் நடைபெறுகிறது அதன் பின்னர் பதினேழு நாட்கள் இடைவெளிக்கு பின்னர் மீண்டும் ஏழு நாட்கள் நடைபெற்று திருஏடு வாசிப்பு திருவிழா முடியும். (தொடக்க காலத்தில் ஏட்டுபிரதிகள் இல்லாத நிலையில் மூலஏடு தாமரைகுளம்பதியில் மட்டுமே இருந்தது. அதனால் அகிலத்திரட்டு அம்மானை ஏட்டை தாமரைகுளம்பதியில் இருந்து சுவாமிதோப்பு பதிக்கு கொண்டு சென்று பதினேழு நாட்கள் தொடர்ச்சியாக திருஏடு வாசிப்பு திருவிழா முடிந்ததும் பின்னர் மீண்டும் தாமரைகுளம்பதியில் ஏழு நாட்கள் திருஏடு வாசிப்பு நடைபெறுவதால் இந்த திருவிழா இடைவெளி ஏற்பட்டது. தற்போது படி ஏடுகள் எல்லா பதிகளிலும் மற்றும் தாங்கல்களிலும் இருப்பதால் தற்போது திருஏடு எடுத்துச்சென்று வாசிக்கப்படும் வழக்கம் இல்லை) 3. அய்யா அவதார தின விழா மாசி மாதம் 20 ம் நாள் அய்யா வைகுண்டசுவாமியின் அவதார நாள் கொண்டாடப்படுகிறது. தாமரைகுளம்பதியில் அய்யா அவதார நாள் சிறப்பு பணிவிடைகளுடன் அன்னதர்மம் மற்றும் வாகனபவனியுடன் சிறப்பாக நடைபெறுகிறது. தமிழகம் முழுவதும் இருந்து அய்யாவழி பக்தர்கள் வழிபாடு செய்ய தாமரைகுளம்பதிக்கு வருகின்றனர். அய்யா வைகுண்டசுவாமி அவதார தினத்தன்று தமிழக அரசு ஊழியர்களுக்கு வரையறுக்கப்பட்ட விடுப்பு ( RH) வழங்குகிறது. மேலும் கன்னியாகுமரி, தூத்துக்குடி மற்றும் திருநெல்வேலி மாவட்டத்தில் உள்ளூர் விடுமுறை வழங்கப்படுகிறது. 4. அகிலத்திரட்டு அம்மானை திருஏடு இயற்றிய திருநாள் அய்யாவின் திருவருளால் அரிகோபாலசீடர் தாமரைகுளம் பதியில் வைத்து 1016- ஆம் ஆண்டு கார்த்திகை மாதம் 27- ஆம் தியதி அகிலத்திரட்டு அம்மானை நூலை இயற்றினார். இந்த திருநாளை ஆண்டுதோறும் கார்த்திகை மாதம் 27-ஆம் தியதி அகிலத்திரட்டு அம்மானை இயற்றிய திருவிழாவாக கொண்டப்பட்டுவருகிறது . அகிலத்திரட்டு அம்மானை போற்றும் விதமாக சிறப்பு பணிவிடைகளோடு அய்யா தொட்டில் வாகனத்தில் பணியை சுற்றி வலம்வந்து அருள்பாலிக்கும் நிகழ்வும் நடைபெறுகிறது. அதனை தொடர்ந்து பக்தர்களுக்கும் அன்னதர்மமுடன் இனிமம் வழங்குதலும் நடைபெறுகிறது. 5. விருந்துண்ட திருநாள் தாமரைகுளம்பதியில் முதல் குருவான பொன்னணைஞ்சவன் மற்றும் உடையகுட்டி அய்யா வைகுண்ட சுவாமிக்கு விருந்தளித்து உபசரிக்க விரும்பினார். இதனால் அவர் அய்யாவையும், அவர்தம் சீடர்களையும் சுவாமிதோப்பில் இருந்து தாமரைகுளம் அழைத்து வந்து விருந்து வழங்கி வழிபட்ட நாளை விருந்துண்ட திருநாளாக கொண்டாடப்படுகிறது . ஆண்டு தோறும் பங்குனி மாதம் இறுதி ஞயிற்றுக்கிழமை விருந்துண்ட திருநாளாக பதியில் விழாவாக நடைபெறுகிறது. அய்யா வாகனத்தில் எழுந்தருளி காட்சி தரும் நிகழ்வும், சிறப்பு வழிபாட்டு, பணிவிடைகள் மற்றும் அன்னதர்மம், இனிமம் வழங்குதல் ஆகியவை நடைபெறுகிறது ''பிற சிறப்புகள்'' * சப்த கன்னியரில் கமலக்கன்னியம்மை அவதரித்த பெருமை பெற்ற தலம் தாமரைகுளம். * ஏடு தந்த பதி. * முதல் திருஏடு வாசிப்பு நடை பெற்ற தலம். * தமிழ் முறை படி வழிபாடுகள் நடை பெறும் சிறப்பு மிக்க தலம். * அய்யா தன் அவதார காலத்தில் அதிக காலம் தங்கி இருந்து மக்களுக்கு அருளாட்சி செய்து தலம் தாமரைகுளம்பதி.[https://www.thamaraikulampathi.com/home/ Thamaraikulam Pathi] * திரு ஏடு வாசிப்பு பயிற்சி, பாராயண வகுப்புகள் நடைபெற்ற தலம். * அய்யாவுக்கு பணிவிடைகளோடு மற்ற நேரங்களில் குருமார்கள் மக்களுக்கு கல்வி கற்பிக்க திண்ணை பள்ளியாக நடத்திய சிறப்பு பெற்றது தலம். * அய்யா வைகுண்ட பரம்பொருளின் முதன்மையான கொள்கையான பசி பிணி போக்கும் அன்னதர்மம் நடைபெறுகிறது.